Impozitarea progresivă a părții necontributive din pensii este neconstituțională, a decis Curtea Constituțională
Curtea Constituțională a decis, joi, că articolul din Codul Fiscal care prevede impozitarea progresivă a părții necontributive din pensii, inclusiv a pensiilor militare, este neconstituțională. Potrivit unui comunicat de presă, actul normativ „creează premisele pentru ca pensia aflată în plată să fie permanent repusă în discuție și să fie supusă unei recalculări anuale”.